Dragi moji trećaši,

Polako se bližimo kraju školske godine… Još je par tema pred nama…

Prošli put razmišljali smo o Caritasu. No, oni koji se bave karitativnim djelovanjem, osim materijalne i fizičke pomoći ljudima, žele da oni upoznaju Isusa, Njegovu ljubav i dobrotu prema ljudima i da Mu povjeruju.

To je htio i apostol Filip u zgodi kojom ćemo se danas baviti… Sretno nam druženje s Filipom… ☺☺☺

**FILIP KRSTI ETIOPLJANINA**

Susrest ćete neke riječi koje ne susrećemo baš svaki dan. To su:

* Jeruzalem – grad u kojem je Isus mučen i umro
* Gaza – naziv jednog grada
* Etiopljanin – stanovnik države Etiopije
* dostojanstvenik – važni član kraljičina dvora
* navijestiti Evanđelje – prenošenje nekome poruke Isusa Krista, objašnjavanje da nas Isus neizmjerno ljubi i prihvaća, poziv da povjerujemo takvome Isusu

Na poveznici <https://www.youtube.com/watch?v=_FnWV6gnIx0> je kratki animirani film. Ako želiš, možeš ga pogledati prije nego pročitaš tekst u udžbeniku, na 82. stranici. Ali svakako pročitaj tekst.

Malo razmisli (nemoj ništa pisati):

* Tko je Etiopljanin? Što je radio?
* Zašto se na njegovu putu pojavio Filip?
* O čemu su Filip i Etiopljanin razgovarali?
* Što je poželio Etiopljanin? Zašto?
* Što mu je bilo potrebno za krštenje?
* Kako je izgledalo krštenje?
* Zašto je Etiopljanin radosno nastavio put, nakon što je Filip nestao?
* Razgovaraš li ti i s kim o Isusu? Kako izgledaju ti razgovori?
* Kome ti možeš navijestiti Evanđelje? Kako to činiš?
* Kada bi nekome naviještao/naviještala Evanđelje, o kojim bi događajima iz Isusova života najviše govorio/govorila? Zašto?

Na sljedećoj poveznici je igra spajanja rečenica. Nije teška, zabavi se malo i usput ponovi ovo što smo učili. Danas mi ne moraš slati zadatak…

<https://wordwall.net/hr/resource/1678860/vjeronauk/filip-krsti-etiopljanina>